Obsah:

Atletické preteky

5

Lišiak zasahuje

18

Na stope

21

Zajac vypovedá

23

U Jaguára

24

Hlavný podozrivý

27

Medzi pretekármi

29

Nečakaný dôkaz

34

Kľúčové svedectvo

37

Posledné dejstvo

39

V zoologickej záhrade bol veľký sviatok.

Konečne zasvietilo teplé jarné slniečko, a tak mali všetky zvieratká hneď lepšiu náladu.

Vôbec im nevadilo, že je zavreté. Naopak.

Pán riaditeľ ako každoročne usporiadal veľké atletické preteky. Prišlo mnoho športovcov.

Kengura, šampiónka v skoku ďalekom, vysokom i v skoku na mieste. Uškatec – majster v hádzaní čímkoľvek, hlavne loptou, a dokonca i svetovo uznávaný zápasník v ťažkej váhe, pán Slon.

Zlatým klincom programu bol maratón, kráľovská disciplína domácich. Už niekoľko rokov po sebe v nej vždy obsadzovali prvé miesto. Ich želiezkom v ohni bol rýchlonohý Zajac.

Vlani zvíťazil s takým náskokom, že v cieli stihol pokojne zjesť obed, dať si kávičku a po nej si aj zdriemnuť. Až potom tam dokrivkali jeho súperi.

Nezažiarila ani Zebra, ktorej fandili hlavne Opičky, ani Ťava, ktorá dokonca tesne pred cieľovou rovinkou zaspala. Predstavte si to! Ležala krížom cez pretekársku trať.

5

Ale to bolo už pred rokom. Tohtoročné preteky budú určite lepšie.

Na tribúne sa hneď pri štarte usadila miestna honorácia. Pán Lev, ktorý každému dával na obdiv svoju novú trvalú na bohatej hrive a vedľa neho výstredný Jaguár. V tmavých slnečných okuliaroch vyzeral ako tajný agent. Pochopiteľne nemohla chýbať ani elegantná Gazela. Ostatné zvieratká sa zhromažďovali za štartovou čiarou. Pili malinovku a chrumkali perníčky, ktoré predával Havran z pekárne hneď pri vchode do ZOO.

Každý vedel, že sú jeho vychýrenou špecialitou. Sypal ich zákazníkom do veľkých papierových kornútikov s obrázkom maškrtiaceho havrana a deťom pridával navrch jednu havraniu lízanku ako pozornosť podniku.

Hlavným rozhodcom pretekov bola tento rok pani Kuna. Zvieratká sa tiesnili okolo nej, aby im nič neušlo. Hlasno diskutovali o víťazovi a pozorovali pretekárov.

7

Šampión Zajac si vyzliekol tričko a len v modrých trenírkach nastúpil na štartovú čiaru.

Vedľa neho sa pripravil Jeleň zo susedného lesa. Musel si nechať trochu zrezať parohy, aby neprekážal súperom, ktorí by ho chceli predbehnúť.

Na štarte sa prvýkrát objavil zelený Skokan. Tento rok totiž zmenil disciplínu. Rozhodol sa, že nebude pretekať v skoku do diaľky, ale v behu.

Pripravila sa aj Korytnačka so špeciálnym turbopancierom a Stonožka s každou nohou obutou do tretry od firmy ADIDAST. Pochopiteľne nechýbala Antilopa, ktorú na preteky vyslala Africká bežecká federácia.

8

tá je mimo záujmu,

na kenguru je kurz 1:1

aký je stávkový kurz

na korytnačku?

STÁVKOVÁ KANCELÁRIA

„Na Zajaca som naozaj zvedavý,“ začal mudrovať Bobor. „Celý rok vôbec netrénoval, len sa povaľoval na pláži a chrúmal mrkvu. Neverím, že vyhrá.“

„Ale čoby nevyhral. Taký šampión,“ oponovala pani Králiková a zamilovane prižmurovala oči.

„Tento rok nemá Zajac šancu. To slečna Antilopa...“ podporil Bobra niekto z davu.

„Prosím pretekárov maratónu na štart!“ zavelila Kuna. Labkou si nasadila okuliare, aby na stopky lepšie videla.

„Pán Škrečok, prosím vás, vy sa tu tak motáte...“ vyhrešila pomocného rozhodcu. „Vy predsa musíte stáť na druhej strane štartovej čiary a sledovať, či niekto nešvindľuje, nepoužíva katapultovú gumu alebo nevybieha skôr, než vystrelím zo štartovacej pištole. Tam nie! Tam...“ hovorila nervózne a ukazovala, kam sa má postaviť. Potom ešte raz skontrolovala, či je všetko tak, ako má byť.

Stávkari prijímali posledné stávky na víťaza.

Pretekári od nedočkavosti vzrušene odfukovali.

Dav sa stíšil, že by bolo počuť i špendlík spadnúť.

„Na štart... Pripraviť sa... Pozor...“ niesol sa rozhodný hlas Kuny nad pretekárskou dráhou. A potom zaznela rana ako z dela. Pretekári vyrazili. Zvírili prach na ceste tak, že ich skoro nebolo ani vidno.

Lev si znudene priložil k očiam divadelný ďalekohľad, aby
lepšie videl. Ale bolo mu to
málo platné. Keď pred
mesiacom takmer
zožral pána Omáčku,
miestneho údržbára

a ošetrovateľa zvierat v jednej osobe, všetci si mysleli, že sa dočista zbláznil. Ale potom pánovi riaditeľovi napadlo dať mu skontrolovať zrak a hneď bolo všetko jasné. Starý Lev potreboval okuliare. Pána Omáčku jednoducho nespoznal. Myslel si, že je to nejaký zlodej, ktorý mu chce ukradnúť jedlo z misky. Uznajte, to by naštvalo každého.

Jaguár sústredene pozoroval Zajaca. Niežeby dnes neobedoval, ale lov bol jeho veľkou vášňou a uloviť si tohto rozkošného a nafúkaného ušiačika, to by bolo niečo! Ale teraz sa musel ovládnuť. Naokolo bolo príliš veľa svedkov.

Pretekári zatiaľ zmizli za prvou zákrutou. Zostal po nich len zvírený prach z cesty. A nervozita stúpala.

Bežali sa dve kolá. Trasa viedla okolo zoologickej záhrady
a potom zase hlavným vchodom dnu. Diváci využili chvíľu,

keď sa súboj športovcov odohrával v miestach, kam

nedovideli, a ponáhľali sa
kúpiť si občerstvenie.

Havran lietal okolo pultu ako blesk, až
si skoro pierka ošúchal. Napriek tomu

nestíhal baliť perníčky do havraních

papierov. Pani Havranová všetkým nalievala
malinovku. Vtom sa z davu ozvalo: „Už bežia, už bežia!
Pozrite!“

Do radu akoby strelilo. Všetci sa náhlili, aby im nič neušlo.

Prvá bežala elegantná Antilopa.

11

Vyskakovala do výšky akoby sa nechumelilo, ako keby nebežala na pretekoch, ale šla si len tak trochu poskákať. Za ňou uháňal Jeleň. Bol síce trochu pomalší, ale i tak v tesnom závese.

Štartom prebehli skoro všetci pretekári, dokonca i Korytnačka s turbopancierom. Tá sa ale na chvíľku zastavila, aby si uvoľnila remienok na prilbe, ktorý ju pod bradou škrtil. Otrela si čelo vreckovkou a vyrazila do ďalšieho kola.

„Ale kde je Zajac? Žeby sme si ho nevšimli?“ divilo sa obecenstvo.

„Pozrite sa, tam je!“

Až keď všetci pretekári zmizli za zákrutou,

12

do cieľa

prvého kola sa dotackal

Zajac. Vyzeral príšerne. Okolo zvieratiek

skôr prešiel, než prebehol do ďalšieho kola. Vydychoval
tak hlasno, ako keby podriemkaval. Krásna slečna Králiková, ktorá Zajacovi vždy tak fandila, mu podala instantnú kvapku rosy, aby sa občerstvil.

Vážení čtenáři, právě jste dočetli ukázku z knihy Preteky v Zoo.
Pokud se Vám líbila, celou knihu si můžete zakoupit v našem e-shopu.